**Râu în zori**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Râul e în zori oglindă

Numai ceața curge-n valuri

Revărsându-se să prindă

Și pădurea de pe maluri.

Trăgând liniștea cu sine

Ce-i prin tufăriș pitită

Curgerea să-îi aline

De o noapte zgribulită.

Să-ntrerupă nu-ndrăznește

Pacea nici un tril sau voce

Chiar de pleoscăie un pește

Cu avânturi echivoce.

Tihna moale mă ascunde,

Milostivă mă înfașă

Cu-aburii aduce-n unde

Vreme vie și strămoașă.

De aud uimit istorii

Îmbibate-n nedreptate

Cu credințe iluzorii

C-o fi bine mai departe.

Zvâcnete se scriu de lupte

În tăcerea fumurie,

Dar se șterg pe raze-abrupte

Care curg din veșnicie.

Totul trece prin văzduhul

Prins de pâclă și de apă

Că rămâne numai duhul

Altă viață să înceapă.

Nu aș crede-n asta parcă

În trezirea dimineții

Dus de timpuri și de barcă

Singurel prin râul ceții.

Victor Bragagiu